Glânsstaren

Glânsstaren of glânsprotters (Lamprotornis) foarmje in grut skaai fan glânzgjende protters, dy't allegear yn Afrika besuden de Sahara foarkomme. Se ha meast glânzgjende blauwe of griene boppedielen, itjinge feroarsake wurdt troch melaninegranules, dy't yn ien laach arranzjearre binne tichteby it oerflak fan 'e flaggen fan 'e fearren. Dy bysûndere omstannichheid late der ta dat guon glânsstaren, dy't earder yn it skaai Spreo stienen, oerhevele waarden nei it skaai Lamprotornis om't se dy eigenskip dêrmei diele. 

De ûnderkant fan it skaai is net irisearjend en kin blau, poarper, giel of brún wêze. De measte soarten yn it skaai ha reade eagen en guon ha lange sturten.  

It skaai Lamprotornis waard troch de Nederlânske soölooch Coenraad Jacob Temminck yn 1820 beskreaun. As typesoarte waard de Pylksturtglânsstaar (Lamprotornis caudatus) oanwiisd.  

Glânsstaren komme yn in grut tal soarten lânskip foar, fan bosk oant iepen bosk en tunen. Se hawwe harren nêsten yn holtes fan beammen, natuerlike holtes, mar ek holtes fan bygelyks spjochten of Afrikaanske burdfûgels. Guon brûke ek troch minsken makke nêstkasten. De measte soarten binne op wat lokale migraasjes nei stânfûgels. Dêrfoaroer is de Shelleyglânsstaar (Lamprotornis shelleyi) in trekfûgel. De meast soarten binne bûten de briedtiid sosjaal en yn groepen te sjen.    

Se ite ynsekten en sykje dy yn 'e regel op 'e grûn, mar se ite ek fruit yn 'e beammen. Guon binne ek by of op grutte sûchdieren te sjen om ynsekten te finen. 
 Fryske namme  Wittenskiplike namme  Ofbyld  Fersprieding Blauwe langsturtglânsstaar  Lamprotornis purpuroptera  120px  Sûdan, Eritreä en Etioopje en Tanzania Brûnssturtglânsstaar  Lamprotornis chalcurus  120px  Fan Senegal troch Nigearia oant Súd-Sûdan en Kenia Griene langsturtglânsstaar  Lamprotornis caudatus  120px  tropysk Afrika fan Senegal oant Sûdan Griisboarstglânsstaar Lamprotornis fischeri (earder Spreo fischeri)   120px  súdlik Etioopje en Somaaljeoant eastlik Kenia en Tanzania Grize glânsstaar  Lamprotornis unicolor (earder Spreo unicolor)  120px   Kenia, Tanzania Grutte blau-earglânsstaar  Lamprotornis chalybaeus  120px    Senegal eastlik oant Etioopje en súdlik troch eastlik Afrika oant noardeastlik Súd-Afrika en Angoala Grutte glânsstaar  Lamprotornis australis  120px  súdlik Afrika Hildebrandtglânsstaar  Lamprotornis hildebrandti (earder Notauges hildebrandti)  120px   Etioopje en Somaalje oant Kenia. Keningsglânsstaar  Lamprotornis regius  120px  Etioopje en Somaalje oantnoardlike Tanzania Lytse blau-earglânsstaar  Lamprotornis chloropterus  120px  grutte fersprieding ûnder de Sahara Mevesglânsstaar  Lamprotornis mevesii  120px  súdlik Afrika Pylksturtglânsstaar  Lamprotornis acuticaudus  120px  súdlik sintraal Afrika Poarperglânsstaar  Lamprotornis purpureus  120px  tropysk Afrika fan Senegal ennoardlik Kongo oant Sûdan en westlik Kenia Prachtglânsstaar  Lamprotornis splendidus  120px  westlik en sintraal Afrika Prinsipeglânsstaar  Lamprotornis ornatus  120px  endemysk yn Sao Tomee en Prinsipe Shelleyglânsstaar  Lamprotornis shelleyi  120px  eastlik Afrika Smaragdstaar  Lamprotornis iris (earder Coccycolius iris)  120px  Guinee, Sierra Leöane en Ivoarkust Readbúkglânsstaar  Lamprotornis pulcher(earder Spreo pulcher)   120px  Boerkina Faso en westlik Afrika Readskouderstaar  Lamprotornis nitens  120px  Súdlik Afrika Trijekleurige glânsstaar  Lamprotornis superbus (earder Spreo superbus)  120px  eastlik Afrika Twakleurige glânsstaar  Lamprotornis bicolor (earder Spreo bicolor)   120px  Súd-Afrika, Lesoto en Swazylân Wytkroanglânsstaar  Lamprotornis albicapillus (earder Spreo albicapillus)   120px  Dzjibûty, Etioopje, Kenia en Somaalje. 


Kategory:Fûgelskaai
Kategory:Protterfûgel